open-index/open-wikipedia-markdown huggingface dataset:
Nikolai Vatter

**Nikolai Vatter** (17. märts 1900 Uue-Põltsamaa vald, Viljandimaa – 11. jaanuar 1989 Põltsamaa) oli eesti agronoom. 

Vatter võttis osa Vabadussõjast. Ta lõpetas 1921. aastal Põltsamaa Gümnaasiumi ja 1926. aastal Tartu Ülikooli agronoomina. Ta oli Eesti Üliõpilaste Seltsi liige.

Ta töötas aastatel 1924–1927 Viljandimaa maa-agronoomi ja taimekasvatuse instruktorina, 1927–1940 maavalitsuse liikme ja abiesimehena ning 1940–1941 peaagronoomina. Oli alates 1932. aastast talupidaja Pärsti vallas.

Ta küüditati koos perega 1941. aastal Tšaja rajooni Novosibirski oblastisse (praegu Tomski oblast). Naasis 1957. aastal (teistel andmetel 1960. aastal) Eestisse ja töötas aastatel 1960–1964 Põltsamaa rajoonis agronoomina.

## Tunnustus
*1939 – Eesti Vabariigi Kotkaristi V klassi teenetemärk

## Viited

## Kirjandus
*"Nikolai Vatter 10 aastat rahva teenistuses. Täna möödub 10 aastat ajast, mil agr. N. Vatter asus Viljandimaa põllumajanduse juhtimisele". Sakala nr 107, 14. september 1934. Lk 6
**Album Academicum Universitatis Tartuensis*. II köide. Tartu 1994. Lk 156

## Isiklikku
Tema vend oli kirikuõpetaja Albert Vatter.

## Välislingid
*''Album Academicum Universitatis Tartuensis'' 1918–1944
*"Vatter, Nikolai – agronoom". Foto Eesti Rahvusarhiivi Ajalooarhiivi kogust
*Nikolai Vatter Eesti Vabariigi teenetemärkide kavaleride loetelus
*Eesti kommunismiohvrid 1940–1991
*Haud Põltsamaa uuel kalmistul
Selggrund

**Selggrund** ehk **Selggrundi madal** on madal Soome lahes. 

Selggrundi madal asub rannajoonest Rutja ja Karepa küla juures 4–7 meremiili ehk 7–13 km põhja pool. Selggrundist loodes asub Snegi madal, Selggrundist 4 meremiili kirdes asuvad Uhtju saared.

Selggrundi madal on lai ja laugenõlvaline, vee sügavus madala lael on 7–10 meetrit. 

## Viited
Eirenis occidentalis

***Eirenis occidentalis*** on  *[[Colubridae]]* sugukonna eirenise perekonna maoliik.
 
## Levila

Neid võib kohata Türgis ja Iraanis.  

## Viited

## Kirjandus
* Rajabizadeh, Nagy, Adriaens, Avci, Masroor, Schmidtler, Nazarov, Esmaeili & Christiaens, 2015 : *Alpine–Himalayan orogeny drove correlated morphological, molecular, and ecological diversification in the Persian dwarf snake (Squamata: Serpentes: Eirenis persicus).* Zoological Journal of the Linnean Society.
*Sissekanne roomajate andmebaasis
* [Herpetology • 2015 Alpine –Himalayan Orogeny drove correlated Morphological, Molecular, and Ecological Diversification in the Persian Dwarf Snake (Squamata: Serpentes: Eirenis persicus)]

*Selles artiklis on kasutatud prantsuskeelset artiklit [[:fr:Eirenis occidentalis]] seisuga 12.01.2016.*
Loode Juhtimisinstituut

**Loode Juhtimisinstituut** (vene Северо-Западный институт управления) on kõrgkool Peterburis. Instituut on Venemaa Presidendi juures asuva Rahvamajanduse ja Riigiteenistuse Akadeemia (Российская академия народного хозяйства и государственной службы при Президенте Российской Федерации) filiaale. 

Kool asutati 1918.

Nõukogude ajal kandis kool nime *Leningradi Kõrgem Parteikool* (Ленинградская высшая партийная школа).

## Viited

## Välislingid
*Kooli koduleht
Briti Nõukogu

**Briti Nõukogu** (inglise British Council) on rahvusvaheline organisatsioon, mille eesmärk on arendada Suurbritannia ja teiste riikide vahelist koostööd hariduse, kultuuri ja kunsti vallas. Nõukogul on esindused 110 maailma riigis, sh Eestis.

Nõukogu asutati 1934.

## Briti Nõukogu Eesti esindus

Briti Nõukogul on esindus ka Eestis.

## Viited

## Välislingid
*Briti Nõukogu koduleht
Malmö FF

**Malmö FF** (ametlikult **Malmö Fotbollförening**) on 1910. aastal asutatud Rootsi jalgpalliklubi, mis tegutseb Malmös. See mängib Rootsi kõrgliigas Allsvenskan.

Malmö on Rootsi kõige edukam jalgpalliklubi. Rootsi kõrgliiga on võidetud 25 korda (ametlikke Rootsi meistritiitleid on 22) ja Rootsi karikavõistlused 15 korda.

Hooajal 1978/79 jõudis Malmö Euroopa karikavõistlustel finaali, kus kaotati Inglismaa klubile Nottingham Forest tulemusega 0:1. 1979. aastal osales Malmö ka Intercontinental Cup'i finaalmängus, kus kaotati kahe mängu kokkuvõttes Paraguay klubile Olimpia tulemusega 1:3

Malmö suurimad rivaalid on Helsingborg ja IFK Göteborg.

## Praegune koosseis

*Seisuga 16. märts 2022*

## Saavutused
*Allsvenskan:
****Võidud** (27): 1943–44, 1948–49, 1949–50, 1950–51, 1952–53, 1965, 1967, 1970, 1971, 1974, 1975, 1977, 1985, 1986, 1987, 1988, 1989, 2004, 2010, 2013, 2014, 2016, 2017, 2020, 2021, 2023, 2024
*Svenska Cupen:
****Võidud** (15): 1944, 1946, 1947, 1951, 1953, 1967, 1972–73, 1973–74, 1974–75, 1977–78, 1979–80, 1983–84, 1985–86, 1988–89, 2021–22
*Svenska Supercupen:
****Võidud**  (2): 2013, 2014
*Euroopa karikas:
**Teine koht (1): 1978–79
*Intercontinental Cup:
**Teine koht (1): 1979

## Viited

## Välislingid
* Klubi koduleht
Gustav Adolf Skytte

**Gustaf Adolf Skytte af Duderhoff** (1637 – 21. aprill 1663) oli Rootsi aadlik ja mereröövel, Tartu Ülikooli esimese rektori Jakob Skytte ja Anna Bjelkenstjerna poeg.

1657. aastal rentis Skytte koos sõpradega Hollandist laeva. Merele jõudnult tapsid nad hollandlastest meeskonna ja hakkasid piraatideks. Nende kodusadamaks sai Blekinge. Ka Skytte õde Christina Anna Skytte (1643–1677) ja tolle mees Gustaf Drake af Hagelsrum (1634–1684) osalesid selles tegevuses. 

1663. aastal sai Skyttede tegevus avalikuks, Christina Anna ja Drake põgenesid maalt. Gustav Adolf Skytte vahistati, mõisteti süüdi piraatluses ja hukati Jönköpingis. Neist sündmustest räägib Viktor Rydbergi romaan "Fribytaren på Östersjön" ("Mereröövlid Läänemerel", 1857; ingliskeelne tõlge Caroline L. Broomallilt "The Freebooter of the Baltic" ilmus 1891).
## Viited

## Välislingid
* "Skytte, Christina Anna" – Wilhelmina Stålberg "Anteckningar om svenska qvinnor" (1864)
* http://www.adelsvapen.com/genealogi/Skytte_af_Duderhof_nr_8
* Gustaf Elgenstierna "Den introducerade svenska adelns ättartavlor" 1925–1936, utgivna av Gustaf Elgenstierna. VII SCHILDT—STURE, Stockholm P. A. Norstedt & Söners Förlag, STOCKHOLM 1932.  Runebergi projekti kodulehel
Nikolai Manassein

**Nikolai Avksentjevitš Manassein** (vene Николай Авксентьевич Манас(с)еин; 19. november 1834 – 16. september 1895) oli Venemaa keisririigi riigitegelane. 1885–1894 oli ta Venemaa justiitsminister. 1880—1895 oli ta Valitseva Senati liige. Tuntud on tema Liivimaa ja Kuramaa kubermangu revisjon (Manasseini revisjon).
Daugėdai vald

**Daugėdai vald** (leedu keeles *Daugėdų seniūnija*) on 2. järgu haldusüksus (vald) Leedus Rietavase omavalitsuse territooriumil.

2011. aasta seisuga elas Daugėdai vallas 422 inimest. Valla keskuseks on Daugėdai küla, vallamaja aadress on Minijos g. 13, Daugėdų k. Vallavanem on Asta Globienė.


Daugėdai,_seniūnija.JPG|Vallamaja
Daugėdai,_koplyčia.JPG|Daugėdai kabel
Daugėdai,_gatvė_2.JPG|Daugėdai


 
## Viited
Medingėnai vald

**Medingėnai vald** (leedu keeles *Medingėnų seniūnija*) on 2. järgu haldusüksus (vald) Leedus Rietavase omavalitsuse territooriumil.

Valla pindala on 61 km². 2011. aasta seisuga elas seal 503 inimest. Valla keskuseks on Medingėnai küla, vallamaja aadress on Plungės g. 1. Vallavanem on Salomėja Čiesnienė.


Medingėnai,_seniūnija.JPG|Vallamaja
Medingėnai,_biblioteka.JPG|Raamatukogu
BZN_Medingenai_church_front_1.jpg|Medingėnai kirik


 
## Viited
Rietavase vald

**Rietavase vald** (leedu keeles *Rietavo seniūnija*) on 2. järgu haldusüksus (vald) Leedus Rietavase omavalitsuse territooriumil.

Valla pindala on 315 km². 2011. aasta seisuga elas seal 3210 inimest. Valla keskuseks on Rietavase linn, mis aga valla koosseisu ei kuulu. Vallamaja aadress onOginskių g. 8. Vallavanem on Romanas Jurčius.


Alkas,_Rietavo_sav.JPG|Alkas
Girdvainiai002.jpg|Girdvainiai
Žadvainiai._Pagrindinė_gatvė.JPG|Žadvainai
Pelaičiai.jpg|Pelaičiai


 
## Viited
Paul Kaba Thieba

**Paul Kaba Thieba** (sündinud 28. juulil 1960 Bobo-Dioulassos) on Burkina Faso majandusteadlane ja poliitik. Ta oli 13. jaanuarist 2016 kuni 24. jaanuarini 2019 Burkina Faso peaminister.

Ta on varem töötanud panganduse vallas.
Pulkovo observatoorium

**Pulkovo observatoorium** on Peterburi lähedal asuv Venemaa Teaduste Akadeemia observatoorium. Alates aastast 1990 on osa UNESCO maailmapärandi nimekirja objektist "Peterburi ajalooline keskus ja sellega seotud mälestised".

Observatooriumi hakati ehitama Tartu Observatooriumis töötanud Friedrich Georg Wilhelm Struve eestvedamisel ja see avati 19. augustil 1839 (ukj). Teises maailmasõja ajal, Leningradi blokaadi käigus, hävines observatoorium täielikult, olulisem osa raamatukogust ning põhilised instrumendid päästeti. Observatooriumi taastamist alustati 1946. aastal ning see taasavati 1954. aastal.

Aastatel 1839–1862 oli asutuse direktoriks observatooriumi looja Friedrich Georg Wilhelm Struve ja selle järel aastatel 1862–1889 tema poeg Otto Wilhelm von Struve.

## Välislingid
*Pulkovo observatooriumi koduleht
Muusikaline kirjeldus

**Muusikaline kirjeldus** (inglise keeles *underscoring*) on muusika kompositsioonimeetod, mida rakendatakse põhiliselt filmi sündmusi, tegevust ja tegelaste tundeid sünkroonitult parafraseeriva filmimuusika loomisel. 

Muusikalise kirjelduse tüüpilisemateks esindajateks on Hollywoodi filmihelilooja Max Steiner. 

Tänapäeva mängufilmis leiab muusikalist kirjeldust harva, seda kasutatakse rohkem animafilmides ja komöödiafilmides.

Muusikaline kirjeldus toimib tavaliselt koos erinevate filmi tegevusega sünkroonitult seotud mürade jäljendamise ja stiliseerimisega ning seda kasutatakse tegelaste karakterite, filmi sündmuste tempo, tegevuste või meeleolude rõhutamiseks. Muusikaline kirjeldus kui kompositsioonimeetod kujutab endast helide matkimise ja kõlamaalingu segu. Tihti rõhutatakse standardsete muusikalise kirjelduse vahendite ja teatud muusikainstrumentide abil ka filmi tegevuskohta, näiteks:

Muusikalise kirjelduse ekstreemseks näiteks on n-ö mikihiiretamine (*Mickey-Mousing*), mille puhul muusika ei ole enam tegevuse täienduseks, vaid on otsene füüsilise liikumise kirjeldaja: näiteks trepist üles või alla liikumisele vastavad üles või alla kulgevad passaažid ning tegevustes toimuvaid käänakuid tähistavad sünkroonitud rütmilised aktsendid. 

## Vaata ka
*Filmimuusika

## Kirjandus
* Claudia Bullerjahn: *Grundlagen der Wirkung von Filmmusik*. Wissner, Augsburg 2001. ISBN 3-89639-230-1.

## Välislingid
*„Underscoring in Abgrenzung zu Mood- und Leitmotivtechnik am Beispiel des Filmes ‚Indiana Jones&nbsp;– Der letzte Kreuzzug‘“&nbsp;– Jessen Mordhorst, Martin-Luther-Universität Halle-Wittenberg, Institut für Medien, Kommunikation & Sport, 2004
Mehdī Saḩābī

**Mehdī Saḩābī** (pärsia keeles مهدی سحابی&lrm;; 4. veebruar 1944 Qazvīn – 9. november 2009 Pariis) oli iraani kirjanik, tõlkija ja kunstnik.

Ta tõlkis inglise, prantsuse ja itaalia keelest pärsia keelde.

## Viited
Bozorg ‘Alavī

**Bozorg ‘Alavī** (pärsia keeles بزرگ علوی&lrm;; 2. veebruar 1904 Teheran – 18. veebruar 1997 Berliin) oli Iraani kirjanik.

Ta elas umbes pool oma elust Saksamaal, kus ka suri.
Silvestre Revueltas

**Silvestre Revueltas Sánchez** (31. detsember 1899 Santiago Papasquiaro – 5. oktoober 1940 México) oli Mehhiko helilooja, viiuldaja ja dirigent.

Ta õppis Mehhiko riiklikus konservatooriumis, samuti kõrgkoolides Austinis ja Chicagos.

Ta kirjutas filmimuusikat, kammermuusikat, laule ja muud.
0. märts

**0. märts** on kuupäev, mida tegelikult pole olemas, kuid mida võidakse kasutada näiteks astronoomias või tarkvarasüsteemides veebruari viimasele päevale viitamiseks.

Sarnaselt võidakse kasutada ka kuupäeva 0. jaanuar.
Wolfgang Pauli

**Wolfgang Ernst Pauli** (25. aprill 1900 Viin – 15. detsember 1958 Zürich) oli Šveitsi füüsikateoreetik ja üks kvantfüüsika pioneere.

1945. aastal anti talle Nobeli füüsikaauhind Pauli printsiibi avastamise eest. Ta pakkus 1930. aastal välja, et ehk on olemas neutraalne osake, mis viib beetalagunemisel ülejääva energia lagunevast aatomist välja. See aitas lahendada energia jäävuse näivat rikkumist, mis ilmnes beetalagunemise uurimisel. Hiljem nimetati osake neutriinoks ja kinnitati katsetega selle tegelik olemasolu.

## Tunnustus
*1931 – Lorentzi medal
*1953 – valiti Londoni Kuningliku Seltsi välisliikmeks
*1956 – Matteucci medal
*1957 – valiti Baieri Teaduste Akadeemia korrespondentliikmeks
*1958 – Max Plancki medal    

## Vaata ka
*Pauli keeluprintsiip
*Pauli maatriksid
Aleksandr Prohhorov

**Aleksandr Mihhailovitš Prohhorov** (vene Александр Михайлович Прохоров; 11. juuli 1916 Atherton, Austraalia – 8. jaanuar 2002 Moskva) oli vene füüsik, Nobeli füüsikaauhinna laureaat.

Ta sündis Austraalias vene revolutsionääride perekonnas, kes olid põgenenud tsaarivalitsuse repressioonide eest. 1923. aastal naasis pere Venemaale. Aastatel 1934–1939 õppis Prohhorov Leningradi ülikoolis füüsikat ning läks pärast seda tööle Moskvasse Lebedevi Füüsikainstituuti. 

1941. aasta juunis astus ta Punaarmeesse ja võitles teises maailmasõjas jalaväe koosseisus, sai kaks korda haavata ning pälvis kolm medalit. 

1944. aastal lasti ta erru ja ta pöördus tagasi Lebedevi instituuti, kus kaitses 1946. aastal doktoriväitekirja.

1964. aastal jagas ta koos Charles Townesi ja Nikolai Bassoviga Nobeli füüsikaauhinda.

## Tunnustus
*1987 – Helmholtzi medal
Gustav Ludwig Hertz

**Gustav Ludwig Hertz** (22. juuli 1887 Hamburg – 30. oktoober 1975 Ida-Berliin) oli saksa füüsik.

1925. aastal anti talle ja James Franckile Nobeli füüsikaauhind. 

## Tunnustus
*1955 – valiti Saksimaa Teaduste Akadeemia Leipzigis liikmeks
*1958 – valiti NSV Liidu Teaduste Akadeemia välisliikmeks
*1959 – Helmholtzi medal
Yasuyuki Konno

**Yasuyuki Konno** (jaapani keeles 今野 泰幸 *Konno Yasuyuki*; sündinud 25. jaanuaril 1983 Sendais) on Jaapani jalgpallur, poolkaitsja.

## Koondisekarjäär
Jaapani jalgpallikoondises on ta mänginud 87 mängu ja löönud kaks väravat.

## Välislingid
*
Carlos Chávez

**Carlos Antonio de Padua Chávez y Ramírez** (13. juuni 1899 México – 2. august 1978 México) oli Mehhiko helilooja, dirigent, muusikateoreetik, pedagoog, ajakirjanik ning Mehhiko Sümfooniaorkestri asutaja ja dirigent.

Tema loomingut mõjutas Mehhiko pärimuskultuur. Tema kuuest sümfooniast on tuntuim teine, "Sinfonía india".
Takeshi Okada

**Takeshi Okada** (jaapani keeles 岡田 武史 *Okada Takeshi*; sündinud 25. augustil 1956 Ōsakas) on Jaapani jalgpallur, poolkaitsja.

## Koondisekarjäär
Jaapani jalgpallikoondises mängis ta aastatel 1980–1985 24 mängu ja lõi ühe värava.

## Välislingid
*
Alessandro Santos

**Alessandro Santos** (jaapani keeles 三都主 アレサンドロ *Santos Alessandro*; sündinud 20. juulil 1977 Maringás) on Brasiilia päritolu endine Jaapani jalgpallur, poolkaitsja.

## Koondisekarjäär
Jaapani jalgpallikoondises mängis ta aastatel 2002–2006 82 mängu ja lõi 7 väravat.

## Välislingid
*
Yūki Abe

**Yūki Abe** (jaapani keeles 阿部 勇樹 *Abe Yūki*; sündinud 6. septembril 1981 Ichikawas) on Jaapani jalgpallur, poolkaitsja.

## Koondisekarjäär
Jaapani jalgpallikoondises mängis ta aastatel 2005–2011 53 mängu ja lõi 3 väravat.

## Välislingid
*
Tsuneyasu Miyamoto

**Tsuneyasu Miyamoto** (jaapani keeles 宮本 恒靖 *Miyamoto Tsuneyasu*; sündinud 7. veebruaril 1977 Tondabayashis) on Jaapani endine jalgpallur, kaitsja.

Alates 2018. aastast on ta Jaapani kõrgliiga klubi Gamba Osaka peatreener.

## Koondisekarjäär
Jaapani jalgpallikoondises mängis ta aastatel 2000–2006 kokku 71 mängu ja lõi kolm väravat. Ta oli Jaapani koondise kapten 2002. ja 2006. aasta maailmameistrivõistlustel.

## Välislingid
*
Naohiro Takahara

**Naohiro Takahara** (jaapani keeles 高原 直泰 *Takahara Naohiro*; sündinud 4. juunil 1979 Mishimas) on Jaapani jalgpallur, ründaja.

Aastatel 1999 ja 2002 tuli Júbilo Iwataga Jaapani meistriks. 2002. aastal lõi ta Jaapani kõrgliigas 26 väravat, millega oli ta liigahooaja suurim väravakütt, lisaks valiti ta hooaja väärtuslikumaks mängijaks.

## Koondisekarjäär
Jaapani jalgpallikoondises mängis ta aastatel 2000–2008 57 mängu ja lõi 23 väravat.

Ta kuulus Jaapani koondisse 2006. aasta maailmameistrivõistlustel, 2000. aasta Aasia meistrivõistlustel ja 2007. aasta Aasia meistrivõistlustel ja 2003. aasta FIFA konföderatsioonide karikaturniiril ning osales lisaks Jaapani olümpiakoondises 2000. aasta suveolümpiamängudel.

## Välislingid

*
Tadanari Lee

**Tadanari Lee** (jaapani keeles 李 忠成 *Lee Tadanari*; sündinud 19. detsembril 1985 Nishitōkyōs) on Jaapani endine jalgpallur, ründaja.

## Koondisekarjäär
Jaapani jalgpallikoondises mängis ta aastatel 2011–2012 11 mängu ja lõi 2 väravat.

## Välislingid
*
Takashi Inui

**Takashi Inui** (jaapani keeles 乾 貴士 *Inui Takashi*; sündinud 2. juunil 1988 Ōmihachimanis) on Jaapani jalgpallur, poolkaitsja.

## Klubikarjäär
Inui alustas klubikarjääri kodumaa klubis Yokohama F. Marinos. Pärast seda mängis ta aastatel 2008–2011 Cerezo Osakas. Seejärel suundus ta Saksamaale, mängides hooajal 2011–12 2. Bundesliga klubis VfL Bochum ning 2012–2016 Bundesliga klubis Eintracht Frankfurt. 2015. aasta augustis sõlmis ta Hispaania kõrgliiga klubiga SD Eibar lepingu kolmeks aastaks. 21. mail 2017 Hispaania kõrgliigas peetud mängus sai ta esimeseks jaapanlaseks, kes on Barcelona vastu värava löönud.

2018. aasta juunis sõlmis ta lepingu teise Hispaania kõrgliiga klubiga, Real Betis. 2019. aasta jaanuaris suundus ta hooaja lõpuks laenule Deportivo Alavési. 2019. aasta juulis naasis ta Eibari, kellega sõlmis kolmeaastase lepingu.

## Koondisekarjäär
Jaapani jalgpallikoondises on mänginud 30 mängu ja löönud 6 väravat.

2018. aasta maailmameistrivõistluste teises alagrupimängus lõi ta värava Senegali vastu. Kaheksandikfinaalis viis ta Jaapani Belgia vastu teisel poolajal 2:0 juhtima, kuid Jaapan kaotas lõpuks mängu 2:3 ja langes välja.

Ta on kuulunud Jaapani koondisse veel ka 2015. ja 2019. aasta Aasia meistrivõistlustel ning 2013. aasta FIFA konföderatsioonide karikaturniiril.

## Viited

## Välislingid
*
Keiji Tamada

**Keiji Tamada** (jaapani keeles 玉田 圭司 *Tamada Keiji*; sündinud 11. aprillil 1980 Urayasus) on Jaapani jalgpallur, ründaja.

## Koondisekarjäär
Jaapani jalgpallikoondises mängis ta aastatel 2004–2010 72 mängu ja lõi 16 väravat.

## Välislingid
*
Eduardo Montiel de la Cerda

**Eduardo Montiel de la Cerda** (9. aprill 1835 – 1900) oli Nicaragua poliitik ja sõjaväelane, 1893. aastal lühikest aega Nicaragua president. 

Eduardo Montiel de la Cerda sündis 9. aprillil 1835 Granadas. Ta abiellus Mercedes Vega Vegaga. Poliitilistelt vaadetelt oli ta konservatiiv.

Roberto Sacasa võimuloleku ajal tabas Nicaraguat poliitiline kriis. Nicaraguas oli presidentide teine ametiaeg põhiseaduslikult keelustatud ja kuigi esimesel korral oli ta olnud vaid ajutine president, tekitas see lõhe tema oma partei ridades, samuti tõi see kaasa liberaalsemate ringkondade pahameele. 28. aprillil 1893 tipnes see ülestõusuga Granadas ja ülestõusnud, kelle ridades olid ka Joaquín Zavala Solís ja José Santos Zelaya, valisid presidendiks Eduardo Montiel de la Cerda. Kuigi Roberto Sacasa ametiaeg oleks pidanud kestma aastani 1895, loobus ta samal aastal vabatahtlikult võimust ja määras enda asemele riigi uueks presidendiks Salvador Machado Agüero. Konservatiivina tunnustas Eduardo Montiel de la Cerda uut riigipead ja see tõi kaasa konservatiivsete vägede lahkumise ülestõusnute ridadest.

Eduardo Montiel de la Cerda suri 1900. aastal oma sünnilinnas Granadas.
Salvador Machado Agüero

**Salvador Machado Agüero** oli Nicaragua poliitik ja jurist, 1893. aastal lühikest aega Nicaragua president. Poliitilistelt vaadetelt oli ta konservatiiv. Tema sünni- ja surmaaeg on teadmata.

Roberto Sacasa võimuloleku ajal tabas Nicaraguat poliitiline kriis. Nicaraguas oli presidentide teine ametiaeg põhiseaduslikult keelustatud ja kuigi esimesel korral oli ta olnud vaid ajutine president, tekitas see lõhe tema oma partei ridades, samuti tõi see kaasa ka liberaalsemate ringkondade pahameele. 28. aprillil 1893 tipnes see ülestõusuga Granadas ja ülestõusnud valisid presidendiks Eduardo Montiel de la Cerda. Kuigi Roberto Sacasa ametiaeg oleks pidanud kestma aastani 1895, loobus ta samal aastal vabatahtlikult võimust ja määras enda asemele riigi uueks presidendiks Salvador Machado Agüero. Konservatiivina tunnustas Eduardo Montiel de la Cerda uut riigipead ja see tõi kaasa konservatiivsete vägede lahkumise ülestõusnute ridadest.

Liberaalsete vaadetega José Santos Zelaya jätkas siiski koos Joaquín Zavalaga võitlust valitsuse kukutamiseks. 11. juulil õnnestus neil vallutada León ja 16. juulil andis Salvador Machado Agüero võimu viimasele üle.
Seigo Narazaki

**Seigo Narazaki** (jaapani keeles 楢﨑 正剛 *Narazaki Seigō*; sündinud 15. aprillil 1976 Kashibas Nara prefektuuris) on Jaapani jalgpallur, väravavaht.

## Koondisekarjäär
Jaapani jalgpallikoondises mängis ta aastatel 1998–2010 77 mängu.

## Välislingid
*
Kishō Yano

**Kishō Yano** (jaapani keeles 矢野 貴章 *Yano Kishō*; sündinud 5. aprillil 1984 Hamamatsus) on Jaapani jalgpallur, ründaja.

## Koondisekarjäär
Jaapani jalgpallikoondises mängis ta aastatel 2007–2010 19 mängu ja lõi 2 väravat.

## Välislingid
*
Daiki Iwamasa

**Daiki Iwamasa** (jaapani keeles 岩政 大樹 *Iwamasa Daiki*; sündinud 30. jaanuaril 1982 Suo-Oshimas) on Jaapani endine jalgpallur, kaitsja.

Ta sündis aastal 1982 Suo-Oshimas (asub Yamaguchi prefektuuris).

## Koondisekarjäär
Jaapani jalgpallikoondises mängis ta aastatel 2009–2011 8 mängu.

## Välislingid
*
Takayuki Morimoto

**Takayuki Morimoto** (jaapani keeles 森本 貴幸 *Morimoto Takayuki*; sündinud 7. mail 1988 Kawasakis) on Jaapani jalgpallur, ründaja.

## Koondisekarjäär
Jaapani jalgpallikoondises mängis ta aastatel 2009–2012 10 mängu ja lõi 3 väravat.

## Välislingid
*
Roberto Sacasa

**Roberto Sacasa y Sarria** (27. veebruar 1840 – 2. juuli 1896) oli Nicaragua poliitik ja arst. Ta oli kaks korda Nicaragua president.

Roberto Sacasa sündis 27. veebruaril 1840 Chinandegas. Ta abiellus oma nõo Ángela Sacasa Cuadraga ning neil sündis kaks tütart ja üks poeg, Juan Bautista Sacasa. Konservatiivina liitus ta *Partido Conservador de Nicaragua*ga ja aastal 1897 sai temast asepresident. Aastal 1889 sai temast ka pärast Evaristo Carazo surma riigi ajutine president. Aastal 1891 valiti ta presidendiks tagasi.

Tema võimuloleku ajal tabas Nicaraguat poliitiline kriis. Nicaraguas oli presidentide teine ametiaeg põhiseaduslikult keelustatud ning kuigi esimesel korral oli ta olnud vaid ajutine president, tekitas see lõhe tema oma partei ridades, samuti tõi see kaasa ka liberaalsemate ringkondade pahameele. 28. aprillil 1893 tipnes see ülestõusuga Granadas ning ülestõusnud valisid presidendiks Eduardo Montiel de la Cerda. Kuigi Roberto Sacasa ametiaeg oleks pidanud kestma aastani 1895, loobus ta samal aastal vabatahtlikult võimust ja määras enda asemele riigi uueks presidendiks Salvador Machado Agüero.

Roberto Sacasa suri 2. juulil 1896 Managuas.
Yūichi Komano

**Yūichi Komano** (jaapani keeles 駒野 友一 *Komano Yūichi*; sündinud 25. juulil 1981 Kainanis) on Jaapani endine jalgpallur, kaitsja.

Ta sündis 1981. aastal Kainanis (asub Wakayama prefektuuris).

## Koondisekarjäär
Jaapani jalgpallikoondises mängis ta aastatel 2005–2013 78 mängu ja lõi 1 värava.

## Välislingid
*
Kengo Nakamura

**Kengo Nakamura** (jaapani keeles 中村 憲剛 *Nakamura Kengo*; sündinud 31. oktoobril 1980 Kodairas) on Jaapani jalgpallur, poolkaitsja.

## Koondisekarjäär
Jaapani jalgpallikoondises mängis ta aastatel 2006–2013 68 mängu ja lõi kuus väravat.

## Välislingid
*
Masashi Oguro

**Masashi Oguro** (jaapani keeles 大黒 将志 *Ōguro Masashi*; sündinud 4. mail 1980 Toyonakas) on Jaapani jalgpallur, ründaja.

## Koondisekarjäär
Jaapani jalgpallikoondises mängis ta aastatel 2005–2008 22 mängu ja lõi 5 väravat.

## Välislingid
*
Masami Ihara

**Masami Ihara** (jaapani keeles 井原 正巳 *Ihara Masami*; sündinud 18. septembril 1967 Kogas) on Jaapani endine jalgpallur, kaitsja.

## Koondisekarjäär
Jaapani jalgpallikoondises mängis ta aastatel 1988–1999 122 mängu ja lõi 5 väravat.

## Välislingid
*
Masashi Nakayama

**Masashi Nakayama** (jaapani keeles 中山 雅史 *Nakayama Masashi*; sündinud 23. septembril 1967 Fujiedas) on Jaapani jalgpallur, ründaja.

## Koondisekarjäär
Jaapani jalgpallikoondises mängis ta aastatel 1990–2003 53 mängu ja lõi 21 väravat.

## Välislingid
*
Naoki Matsuda

**Naoki Matsuda** (jaapani keeles 松田 直樹 *Matsuda Naoki*; 14. märtsil 1977 Kiryus – 4. augustil 2011 Matsumotos) oli Jaapani jalgpallur, kaitsja.

## Koondisekarjäär
Jaapani jalgpallikoondises mängis ta aastatel 2000–2005 40 mängu ja lõi 1 värava.

## Välislingid
*
Atsushi Yanagisawa

**Atsushi Yanagisawa** (jaapani keeles 柳沢 敦 *Yanagisawa Atsushi*; sündinud 27. mail 1977 Imizus) on Jaapani endine jalgpallur, ründaja.

## Koondisekarjäär
Jaapani jalgpallikoondises mängis ta aastatel 1998–2006 58 mängu ja lõi 17 väravat.

## Välislingid
*
Brasa raudteepeatus

**Brasa raudteepeatus** on raudteepeatus (endine jaam) Riia–Skulte raudteeliinil Riia linna Brasa asumis aadressil Laktas iela&nbsp;5. 

Igal nädalapäeval peatub seal 25 reisirongi; tööpäeviti 33. Peatus asub Riia raudteejaamast 5,8&nbsp;km kaugusel. Piletihinnalt kuulub peatus A-tsooni.

Peatus rajati aastal 1872. Algul kandis see *Kara hospitālise* või *Krieghospitali* nime. Aastal 1903 ehitati jaama juurest haruraudtee Andrejsala sadamasse, harutee lõpeb Rīga Krasta raudteejaamas. Varem asus selle ääres veel Riia I kaubajaam. Toona ehitati peatus ümber Brasa raudteejaamaks. Üks tee viib peatusest Čiekurkalnsi raudteejaama, see rajati aastal 1907. Aastast 1913 kandis jaam *Brasla* nime. Brasa nime kannab jaam aastast 1938. Üks tee viib ka peatusest Čiekurkalnsi raudteejaama.

Kui Saksa väed teise maailmasõja ajal Riia okupeerisid, kandis jaam ajutiselt nime *Rīgas sporthalle*. 20. juulil 1957 hakkasid jaama sõitma elektrirongid. Nõukogude perioodi lõpuaastatel kavandati Siguldani viiva raudtee elektrifitseerimist, nii on ka raudtee Čiekurkalnsi raudteejaama juurde elektrifitseeritud. Raudteejaama hoone valmis aastal 1903.

## Viited

## Välislingid

* Infot peatuse kohta; fotod (*[[vene keel]]es*)
* Jaam vanal kaardil
Sarkandaugava raudteejaam

**Sarkandaugava raudteejaam** on raudteejaam Riia-Skulte raudteeliinil Riia linna Sarkandaugava asumis aadressil Sliežu iela 2. 

Iga päev peatub seal 25 reisirongi, tööpäeviti 33. Jaamas võib toimuda ka kaupade rongidele ning neilt maha laadimine. Jaam asub Riia raudteejaamast 7,5 km kaugusel. Jaamas on kaks elektrifitseeritud teed koos ooteplatvormidega reisirongidele ja kolm teed kaubarongidele. Piletihinnalt kuulub jaam A-tsooni.

Aastal 1872 avati Sarkandaugava asumi servas platvorm "Aleksandra Augstumi", millest aastal 1915 sai Sarkandaugava raudteejaam. Jaamast sai alguse Mežaparksi asumisse viiv kitsarööpmeline nn lasteraudtee, mis suleti aastal 1997, teine samasse asumisse viinud raudtee suleti aga aastal 2013.

## Viited

## Välislingid

* Infot jaama kohta; fotod (*[[vene keel]]es*)
* Jaam vanal kaardil
Diplomaatiline esindus

**Diplomaatiline esindus** on mingi riigi teises riigis olev organ (esindus), mis tegeleb kahe riigi vaheliste diplomaatiliste asjadega. Esindus asutatakse kahe riigi vastastikusel kokkuleppel. 

Kõrgemat diplomaatilist esindust nimetatakse suursaatkonnaks, madalamat saatkonnaks.
Filmifestival

**Filmifestival** on festival, kus tutvustatakse filmikunsti teoseid. Enamasti on kohal ka tutvustatava filmi tegijad. Festivali raames toimuvad sageli filmikonkursid ja jagatakse auhindu.

Rahvusvaheline Filmiprodutsentide Liitude Föderatsioon (FIAPF) tegeleb rahvusvaheliste filmifestivalide akrediteerimisega. 

## Filmifestivale
### Välismaal
*Armastus ja Anarhia
*Berliini filmifestival
*Cannes'i filmifestival
*Karlovy Vary filmifestival
*Kinošokk
*Leipzigi filmifestival
*Locarno filmifestival
*Pula filmifestival
*Rahvusvaheline juhuslik filmifestival
*Sundance'i filmifestival
*Varssavi filmifestival
*Veneetsia filmifestival

### Eestis või Eestiga seotud
*Tallinna Pimedate Ööde Filmifestival
*Pärnu rahvusvaheline dokumentaal- ja teadusfilmide festival
*EstDocs
*Jaapani animatsiooni filmifestival
*Võsu Glämm
*Festheart
Mangaļi raudteejaam

**Mangaļi raudteejaam** on raudteejaam Riia-Skulte raudteeliinil Riia linna Mīlgrāvise asumis aadressil Vitrupes iela 2. 

Iga päev peatub seal 25 reisirongi, tööpäeviti 33. Jaamas võib toimuda ka kaupade rongidele ning neilt maha laadimine. Jaam asub Riia raudteejaamast 10,6 km kaugusel. Jaamas on kolm teed ja kaks ooteplatvormi. Mangaļi raudteejaama ja Ziemeļblāzma raudteejaama vahel on Riia–Skulte raudtee üheteeline. Jaama vanas asukohas asub naftatsisternide sorteerimisjaam, kus on üheksa teed. Piletihinnalt kuulub jaam A-tsooni.

Aastal 1872 avati Mangaļi raudteejaam, mis toona oli lõppjaamaks. Avamisajal jäi see Riia kreisi Daugavgrīva kihelkonda Iļķēnsala mõisa maadele. Aastal 1930 valmis raudteesild üle Mīlgrāvise kanali. Sillale viiv raudtee algas jaama vanast asukohast lõuna pool ja selle uue tee äärde rajati *Dzirnupe* raudteejaam, vana jaama kutsuti ka *Mīlgrāvise raudteejaamaks*. Vana nimi taastati 1950. aastatel.

## Viited

## Välislingid

* Infot jaama kohta; fotod (*[[vene keel]]es*)
* Jaam vanal kaardil
Jalgpallikohtunik

**Jalgpallikohtunik** on spordikohtunik, kes viib läbi jalgpallimatši.

Jalgpallikohtunik lähtub oma otsuste tegemisel kirjapandud eeskirjadest.

Enne iga jalgpallimatši määratakse peakohtunik, kaks abikohtunikku ja mõnes ka neljas kohtunik ja ka 2 VAR ehk videoabikohtunik.
Masahiko Inoha

**Masahiko Inoha** (jaapani keeles 伊野波 雅彦 *Inoha Masahiko*; sündinud 25. augustil 1985 Miyazakis) on Jaapani jalgpallur, kaitsja.

## Koondisekarjäär
Jaapani jalgpallikoondises mängis ta aastatel 2011–2014 21 mängu ja lõi 1 värava.

## Välislingid
*
Gōtoku Sakai

**Gōtoku Sakai** (jaapani keeles 酒井 高徳 *Sakai Gōtoku*; sündinud 14. märtsil 1991 New Yorgis) on Jaapani jalgpallur, kaitsja.

## Koondisekarjäär
Jaapani jalgpallikoondises on ta mänginud 25 mängu.

## Välislingid
*
Takuya Honda

**Takuya Honda** (jaapani keeles 本田 拓也 *Honda Takuya*; sündinud 17. aprillil 1985 Sagamiharas) on Jaapani endine jalgpallur, poolkaitsja.

## Koondisekarjäär
Jaapani jalgpallikoondises mängis ta 2011. aastal kaks mängu.

## Välislingid
*
Takayuki Suzuki

**Takayuki Suzuki** (jaapani keeles 鈴木 隆行 *Suzuki Takayuki*; sündinud 5. juunil 1976 Hitachis) on Jaapani jalgpallur, ründaja.

## Koondisekarjäär
Jaapani jalgpallikoondises mängis ta aastatel 2001–2005 55 mängu ja lõi 11 väravat.

## Välislingid
*
Kōji Nakata

**Kōji Nakata** (jaapani keeles 中田 浩二 *Nakata Kōji*; sündinud 9. juulil 1979 Ōtsus) on Jaapani endine jalgpallur, kaitsja.

## Koondisekarjäär
Jaapani jalgpallikoondises mängis ta aastatel 2000–2007 57 mängu ja lõi kaks väravat.

## Välislingid
*
Akira Kaji

**Akira Kaji** (jaapani keeles 加地 亮 *Kaji Akira*; sündinud 13. jaanuaril 1980 Minamiawajis) on Jaapani endine jalgpallur, kaitsja.

## Koondisekarjäär
Jaapani jalgpallikoondises mängis ta aastatel 2003–2008 64 mängu ja lõi kaks väravat.

## Välislingid
*
Seiichirō Maki

**Seiichirō Maki** (jaapani keeles 巻 誠一郎 *Maki Seiichirō*; sündinud 7. augustil 1980 Ukis) on Jaapani endine jalgpallur, ründaja.

## Koondisekarjäär
Jaapani jalgpallikoondises mängis ta aastatel 2005–2009 38 mängu ja lõi 8 väravat.

## Välislingid
*
Mitsuo Ogasawara

**Mitsuo Ogasawara** (jaapani keeles 小笠原 満男 *Ogasawara Mitsuo*; sündinud 5. aprillil 1979 Moriokas) on Jaapani endine jalgpallur, poolkaitsja.

## Koondisekarjäär
Jaapani jalgpallikoondises mängis ta aastatel 2002–2010 53 mängu ja lõi 7 väravat.

## Välislingid
*
Jääkelder

**Jääkelder** on jääga jahutatav kelder, kus hoitakse harilikult kiiresti riknevaid toiduaineid.

Eestis on säilinud mitme mõisa jääkeldreid.

## Vaata ka
*külmhoone
*külmkapp
Michihiro Yasuda

**Michihiro Yasuda** (jaapani keeles 安田 理大 *Yasuda Michihiro*; sündinud 20. detsembril 1987 Suitas) on Jaapani jalgpallur, kaitsja.

## Koondisekarjäär
Jaapani jalgpallikoondises mängis ta aastatel 2008–2011 seitse mängu ja lõi ühe värava.

## Välislingid
*
Ryōichi Maeda

**Ryōichi Maeda** (jaapani keeles 前田 遼一 *Maeda Ryōichi*; sündinud 9. oktoobril 1981 Kobes) on Jaapani endine jalgpallur, ründaja.

## Koondisekarjäär
Jaapani jalgpallikoondises mängis ta aastatel 2007–2013 33 mängu ja lõi 10 väravat.

## Välislingid
*
Hajime Hosogai

**Hajime Hosogai** (jaapani keeles 細貝 萌 *Hosogai Hajime*; sündinud 10. juunil 1986 Maebashis) on Jaapani jalgpallur, kes mängib poolkaitsjana Tai kõrgliiga klubis Bangkok United.

Klubikarjääri jooksul on ta muuhulgas mänginud Saksamaa klubides FC Augsburg, Leverkuseni Bayer, Hertha BSC ja VfB Stuttgart.

## Koondisekarjäär
Jaapani jalgpallikoondises mängis ta aastatel 2010–2014 kokku 30 mängu ja lõi ühe värava. Ta kuulus Jaapani koondisse 2011. aasta Aasia meistrivõistlustel ja 2013. aasta FIFA konföderatsioonide karikaturniir. Lisaks osales ta Jaapani olümpiavõistkonnaga 2008. aasta suveolümpiamängude jalgpalliturniiril.

## Välislingid
*
Yōsuke Kashiwagi

**Yōsuke Kashiwagi** (jaapani keeles 柏木 陽介 *Kashiwagi Yōsuke*; sündinud 15. detsembril 1987 Kobes) on Jaapani endine jalgpallur, poolkaitsja.

## Koondisekarjäär
Jaapani jalgpallikoondises on ta mänginud seitse mängu.

## Välislingid
*
Air Lithuania

**Air Lithuania** (leedu *Aviakompanija Lietuva*) oli Leedu kohalik lennufirma, mis baseerus Kaunases. Lennufirma opereeris liini-, tšarter- ja kaubalende ning rentis lennukeid. Pealennujaamadeks olid Kaunase rahvusvaheline lennujaam ja Palanga rahvusvaheline lennujaam Leedus.

Oktoobris 2004 opereeris Air Lihtuania lende Kaunasest ja Palangast Billundisse, Hamburgi, Malmösse ja Oslosse.

## Viited
Kammerorkester

**Kammerorkester** on väike muusikakollektiiv (orkester; harilikult 4–12 inimest), mis esitab kammermuusikat.

## Eesti kammerorkestreid
*Tallinna Kammerorkester
*Eesti Raadio Kammerorkester
*Kremerata Baltica
Kammerkoor

**Kammerkoor** on suhteliselt väikese koosseisuga (mitte rohkem kui 30–40 inimest) koor, kes enamasti esitab kiriku- või klassikalist muusikat kontserdina.

Eestis toimub Eesti Kammerkooride Festival.

## Eesti kammerkoore
*Eesti Filharmoonia Kammerkoor
*Kammerkoor Collegium Musicale
*Kammerkoor Head Ööd, Vend
*Tartu Ülikooli Kammerkoor

## Vaata ka
*Eesti Kammerkooride Liit

## Välislingid
Vecdaugava raudteepeatus

**Vecdaugava raudteepeatus** on raudteepeatus Riia–Skulte raudteeliinil Riia linna Vecdaugava asumis. 

Iga päev peatub seal 25 reisirongi, tööpäeviti 33. Peatus asub Riia raudteejaamast 16,2 km kaugusel. Piletihinnalt kuulub peatus A-tsooni.

Vecdaugava raudteepeatus avati aastal 1964.

## Viited

## Välislingid

* Infot peatuse kohta; fotod (*[[vene keel]]es*)
* Jaam vanal kaardil
Vecāķi raudteejaam

**Vecāķi raudteejaam** on raudteejaam Riia–Skulte raudteeliinil Riia linna Vecāķi asumis aadressil Vecāķu prospekts 1a. 

Iga päev peatub seal 25 reisirongi, tööpäeviti 33. 

Jaam asub Riia raudteejaamast 18,3 km kaugusel. Jaamas on kolm teed ja kolm ooteplatvormi. Talvel on jaama kasutavate reisijate arv nullilähedane, aga suvel on jaam üks suurema kasutussagedusega raudteejaamu Lätis. Piletihinnalt kuulub jaam A-tsooni.

Aastal 1933 avati Riia–Ruhja raudtee, kus asus ka Vecāķi raudteejaam. Varem viis sealt teise maailmasõja ajal ehitatud ja 1970. aastatel sõjaväe tarbeks renoveeritud harutee Mangaļsalasse, see lammutati aga 1990. aastatel. Jaamahoone valmis aastal 1935. Sama projekti järgi on ehitatud ka Saulkrasti raudteejaama peahoone, mis pole aga säilinud. Jaamahoone on muinsuskaitse all.

## Viited

## Välislingid

* Infot jaama kohta; fotod (*[[vene keel]]es*)
* Jaam vanal kaardil
Keelpilliorkester

**Keelpilliorkester** on keelpillidest koosnev orkester. Orkestrisse kuuluvad viiulid (mis on jagatud 1. ja 2. viiuliks), vioolad, tšellod ja kontrabassid. Keelpilliorkestrid on tuntud alates 16.-17. sajandist.

## Vaata ka
*Keelpillitrio
*Keelpillikvartett
*Keelpillikvintett
Kalngale raudteepeatus

**Kalngale raudteepeatus** on raudteepeatus Lätis Riia–Skulte raudteeliinil Ādaži piirkonnas Carnikava vallas Kalngales. 

Iga päev peatub seal 25 reisirongi; tööpäeviti on seal peatuvate rongide arv 33. Peatus asub Riia raudteejaamast 21 km kaugusel. Piletihinnalt kuulub peatus B-tsooni.

Kalngale raudteepeatus avati aastal 1933, selle juurde ehitati ka raudteetööliste elumaja ja ootepaviljon-piletikassa. Peatust kasutatakse ohtramalt suvisel ajal.

## Viited

## Välislingid

* Infot peatuse kohta; fotod (*[[vene keel]]es*)
* Jaam vanal kaardil
Ziemeļblāzma raudteejaam

**Ziemeļblāzma raudteejaam** on raudteejaam Riia-Skulte raudteeliinil Riia linna Vecmīlgrāvise asumis. 

Iga päev peatub seal 25 reisirongi, tööpäeviti 33. Jaamas võib toimuda ka kaupade rongidele ning neilt maha laadimine. Jaam asub Riia raudteejaamast 13,7 km kaugusel. Jaamas on neli  teed ja kaks ooteplatvormi. Mangaļi raudteejaama ja Ziemeļblāzma raudteejaama vahel on Riia–Skulte raudtee üheteeline. Jaama kasutatakse naftaterminalina, seal laaditakse ümber keskmiselt 4,5 miljonit tonni naftatooteid aastas. Piletihinnalt kuulub jaam A-tsooni.

Aastal 1933 avati Riia–Ruhja raudteel Rīnūži peatus, ühtlasi rajati ka harutee Rīnūži sadamasse. Aastail 1934–1935 valmis ka jaamahoone. Aastast 1939 kannab jaam lätlasest ettevõtja ja metseeni Augusts Dombrovskise aastal 1913 rajatud kultuurimaja järgi Ziemeļblāzma nime.

## Viited

## Välislingid

* Infot jaama kohta; fotod (*[[vene keel]]es*)
* Jaam vanal kaardil
Jäätants

**Jäätants** on iluuisutamise distsipliine. Jäätants on aastast 1976 ka olümpiaala. Väliselt sarnaneb jäätants iluuisutamise paarissõiduga, ehkki jäätantsus pole lubatud näiteks visked.
Kalngale

**Kalngale** on küla (*ciems*) Lätis Liivi lahe ääres Ādaži piirkonnas Carnikava vallas. Asula asub merepinnast 4 meetri kõrgusel. Külas asuvad Riia–Skulte raudteeliini Kalngale raudteepeatus ning Aizupese ja Kalngale bussipeatus.

XVIII sajandist kuni 1896. aastani asus Kalngale kohal Daugavgrīva kihelkonna pastoraat. Kalngale tekkis suvitusasulana Langa jõe ja Liivi lahe vahele XX sajandi alguses. Küla vanad nimed olid *Kalngalaciems* ja *Kalnagala*. 1933. aastal avati raudteeühendus Riiaga.

Kalngales asuv Baltgalvji Ohvriküngaste hiiepaik on kohaliku mälestisena muinsuskaitse all.

## Elanike arv


* 325 (1970)
* 339 (1979)
* 483 (1989)
* 583 (2000)

* 901 (2011)
* 867 (2015)
* 1024 (2021)
* 1299 (2025)


## Viited
Kontserdisaal

**Kontserdisaal** on ruum (saal), mis on mõeldud kontsertide andmiseks. 

Eesti tuntumaid kontserdisaale on Estonia kontserdisaal. Maailma tuntumad kontserdisaalid asuvad sageli suurtes kontserdimajades, kus on mitu eri suurusega saali.

## Vaata ka
*Teatrisaal
*Kontserdimaja
Air Lituanica

**Air Lituanica** oli Leedu lennufirma, mille peakorter asus Vilniuses ja Vilniuse lennujaamas. Ettevõte lõpetas tegevuse 22. mail 2015, põhjuseks toodi finantsraskuste risk.

## Viited
Peet Gustel

**Peet Gustel** (9. oktoober 1935 Tallinn – 12. jaanuar 2016) oli Eesti motosportlane ja treener.

1954. aastal lõpetas ta Tallinna Mäetehnikumi. 

Peet Gustel hakkas motospordiga tegelema 1951. aastal Tööjõureservide motoklubis, kus tema juhendajad olid Olev Kaseorg ja Johannes Tomson.  

Aastatel 1958 ja 1963 tuli ta ringrajasõidus Nõukogude Liidu meistriks ja 1959. aastal 750 cm3 külgvankriga mootorrattal koos korvisõitja Helmuth Aasaga võitis ta pronksmedali. 

Samuti oli ta 11-kordne Eesti NSV meister eri motokrossi aladel (ringraja-, motodroomi- ja hipodroomisõidus ning motokrossis; külgvankriga mootorrataste klassides koos Helmuth Aasaga).

## Tunnustus
*1971 Eesti NSV teeneline treener

## Muu
Ta mängis 1961. aasta mängufilmis "Ohtlikud kurvid" Aadut.

Ta oli abielus Evi Gusteliga.

## Viited

## Välislingid
*
*Peet Gusteli sporditulemused
Võru Tööstustehnikum

**Võru Tööstustehnikum** oli tehnikum, mis tegutses aastatel 1925–1999 Võrus.

1999 liideti Võru Tööstustehnikum ja Väimela Põllumajandustehnikum ning moodustati uus kool: Võrumaa Kutsehariduskeskus.

## Viited

## Kirjandus
*Võru Tööstustehnikum 70: 1925–1995. Koostanud Taivo Tering. Täht, 1995. 144 lk
Lennufirma

**Lennufirma** (ka **lennuettevõte**, **lennuettevõtja**, **lennundusettevõtja** ja **lennukompanii**) on ettevõte, mis osutab õhutranspordi teenust inimestele ja kaupadele. Lennufirmad rendivad või omavad lennukit, millega teenindatakse enda või partnerettevõtte lende. Tavaliselt on lennuettevõtetel lennundussertifikaat.

Lennufirmasid saab liigitada mandritevaheliste, kodumaiste, piirkondlike või rahvusvaheliste liinide teenindajateks.

## Vaata ka
*Suurimate lennufirmade loend
*Tšarterlennufirma

## Viited
Continental Airlines

**Continental Airlines** oli Ameerika lennufirma, mis loodi 1934. aastal ning mille peakorter asus Texase osariigis Houstonis. Mais 2010 teatati ühinemisest United Airlinesi emaettevõtte UAL Corporationiga. Continentali aktsiad omandas UAL Corporation. Aktsiate ülevõtmine lõpetati oktoobris 2010, kui UAL Corporation võttis uueks nimeks United Continental Holdings. Ühinemisperioodi vältel toimisid lennufirmad sama nime all, kuid erinevatel süsteemidel kombineeritud juhtkonna alluvuses, mis baseerus Chicagos. Integreerimisega jõuti lõpule 3. märtsiks 2012.

Continental opereeris lende Ameerika Ühendriikides, Kanadas, Ladina-Ameerikas, Euroopas ja Okeaanias. Koos tütarettevõtete lendudega väljus igal päeval rohkem kui 2423 lendu 130 kohalikku ja 132 rahvusvahelisse sihtkohta sõlmlennujaamadest Newarki Libertyst, Houstonist, Clevelandist ja Guamist.

## Viited
Misso Kool

**Misso Kool** oli põhikool Võru maakonnas Rõuge vallas Misso alevikus. Kool suleti 2022. aastal.

Misso kandis hakati astele lugemist ja pühakirja õpetama Peräpugola külakoolis 1766. aastal (arhiiviallikate järgi). Mõnedel andmetel tegutses Peräpugola külakool juba 1753. aastal. Hiljem tegutses kooli viimases asukohas (Pulli järve ääres) Pugola kool (teine koolimaja).

1884. aastal pandi vallavanem Kuke eestvõtmisel püsti kolmas koolimaja, mis on säilinud ümberehitatult tänapäevani.

Pärast 1918. aastat tegutses Missos Pulli järve ääres **Pugola Algkool**.  

1957. aastal sai Feliks Kraani eestvedamisel Misso koolist keskkool - **Misso Keskkool**. 1977. aastal taandati keskkool 8-klassiliseks, kuid tänu kooli, sovhoosi ja külanõukogu juhi ühisele jõupingutusele saadi 1984. aastast uuesti keskkooliks. 

2008. aastal valmis neljas koolimaja, kus keskharidust saadi anda vaid kolm aastat. Alates 2011. aastast oli Missos põhikool, mis kandis nime **Misso Kool**. 

2016. aastal õppis koolis 20 õpilast. 2017/2018. õppeaastal oli koolis kaheksa õpilast, olles seega Eesti väikseim kool. 2019/2020. ja 2020/2021. õppeaastal õppis koolis kolm õpilast. 2021/2022. õppeaastal ei olnud koolis enamühtegi õpilast. Viimane õpetaja koondati 2021. aasta sügisel, kuid põhikool tegutses juriidiliselt veel kuni 2022. aasta kevadeni. Koolihoones tegutsenud seitsme lapsega lasteaiarühm jäeti alles, kuid see liideti 2022. aasta sügisest Haanja Kooliga. Viimased õppurid koolimajas olid kolm lasteaialast, kelle vanematele pakkus Rõuge vald 2023. aasta sügisest võimalust panna mudilased Haanja Kooli Ruusmäe lasteaiarühma. Seda võimalust kasutati kahe lapse puhul. 

### Lasteaed
13. juulil 1965 avati Misso endises neljakorterilises elumajas 25 lapsele mõeldud üherühmaline lasteaed. 1988. aastal laiendati lasteasutuse ruume juurdeehitusega. 2002. aasta suvel kujundati Misso Lasteaed Krõll liitrühmaliseks lasteaiaks. 2008. aasta sügisel kolis lasteaed uude Misso Keskkooli hoonesse ja tegutses seal koos kooliga. 2011. aastal liideti lasteaed kooliga üheks asutuseks Misso Kool.

### Õpilaskodu
Misso Koolil oli kaheksa kohaga õpilaskodu, kus oli võimalik ööbida koolinädala kestel.

## Koolimaja
Misso koolimaja oli teadaolevalt ainus kool Eestis, mis asus avalikus rannas Pulli järve ääres. Hoone ehitati 2008. aastal. Vana koolimaja asus uue hoone kõrval. Vana koolimaja vundamendi kohal on väliala, kus huvilistel on võimalik uurida Misso aleviku ja Rõuge valla kohta, istuda või mängida lauatennist.

Pärast kooli ja lasteaia tegevuse lõpetamist hoones ei olnud sellel enam kasutust ning Rõuge vallavalitsuse ning volikogu majandus- ja arengukomisjoni ning volikogu arutelude tulemusel otsustati hoone müüa, et see ei jääks tühjalt seisma. Kaks oksjonit 2023. aasta sügisel ebaõnnestusid. 2024. aasta märtsis kuulutas Rõuge vald välja uue avaliku enampakkumise.

## Viited

## Välislingid
*Kooli koduleht
Puurmani Mõisakool

**Puurmani Mõisakool** on põhikool Jõgeva maakonnas Põltsamaa vallas Puurmanis Puurmani mõisa peahoones.

1923 avati Puurmanis kool, mis algul tegutses Kirikuvalla koolimajas ja seejärel Puurmani mõisa peahoones (Puurmani lossis). 1940 sai kooli nimeks *Puurmani 7-klassiline Mittetäielik Keskkool*. 1954 sai kooli nimeks *Puurmani Keskkool*. 2005 sai kooli nimeks *Puurmani Gümnaasium*. 2013 muudeti kool põhikooliks ja nimeks sai **Puurmani Mõisakool**.

## Viited

## Välislingid
*Kooli koduleht
Garciems

**Garciems** on küla (*ciems*) Lätis Liivi lahe ääres Ādaži piirkonnas Carnikava vallas. Asula asub merepinnast 4 meetri kõrgusel. Külas asuvad Riia–Skulte raudteeliini Garciemsi raudteepeatus ja Garciemsi bussipeatus.

Garciems tekkis Langa jõe äärde. XX sajandi alguses kandis see nime Langeciems. 1930. aastatel kaevati küla juures läbi luidete Langa jõge merega ühendav kanal. 1933. aastal avati raudteeühendus Riiaga. Suvitusasulana kogus küla tuntust XX sajandi keskpaigas, mil raudtee ja mere vahele hakati rajama suvilaid.  Tänapäeval on Garciemsiga liidetud ka endine Mežciemsi küla.

Garciemsi lähedal Liivi lahe kaldal asuvad 28,8 meetri kõrgused luited.

## Elanike arv


* 325 (1970)
* 169 (1979)
* 409 (1989)
* 401 (2000)

* 815 (2011)
* 625 (2015)
* 1309 (2021)
* 1577 (2025)


## Viited
Pärnu-Jaagupi Põhikool

**Pärnu-Jaagupi Põhikool** on põhikool Pärnu maakonnas Põhja-Pärnumaa vallas Pärnu-Jaagupi alevis.

1822. aastal alustas tegevust Jaagupi kihelkonnakool, mis tegutses 13 aastat. Kooliõpetajaks oli kohalik köster Gustav Wilhem Birk. Koolis pidi õppima vähemalt 12 õpilast. Vajalik õpilaste arv saadi kokku jälle alles 1842. aastal ja kool sai tegevust jätkata. 1858. aastal lubati kooli tegevuse katkemise vältimiseks kooli ka saunameeste poegi. 1879. aastal lõpetas kool õpilaste puudumise tõttu siiski tegevuse. Uuesti alustas kihelkonnakool tegevust kohaliku kõrtsimaja leeritoas 1900. aastal pastor Voldemar Schultzi eestvedamisel. Siiski käisid paljud luteriusulised lapsed Uduvere õigeusulises kirikukoolis. Pastor otsustas kinkida uue koolimaja ehitamiseks Kalli maantee ääres köstri kopli ja kirikumõisa põllu vahel maad. 

Kohalike elanike kaasabil valmis koolimaja 1901. aasta septembri lõpuks. 30. septembril 1901 jätkas kihelkonnakool vastvalminud koolimajas 40 õpilasega tööd. Koolmeistrina alustas tööd Hans Kotkas.

1913. aastal valmis koolile kahekorruseline juurdeehitis. Koolijuhatajana on sel ajal August Univer.

1918. aastal nimetati kool **Jakobi Täienduskooliks** ja hiljem **Pärnu-Jaagupi 6-klassiliseks algkooliks**, mida juhatas pikka aega August Laur. 

1944. aastal jätkas kool tööd seitsmeklassilisena. 1952. aastal lisandusid keskkooliklassid ja kooli nimeks sai **Pärnu-Jaagupi Keskkool**.

1960. aastal kolis kool vanast kitsaks jäänud koolimajast uude avarase koolihoonesse, kus tegutseb tähapäevani. 1990. aastate alguses kolisid kooli noorimad õpilased endisesse lasteaiamajja, kuhu ehitati ka tütarlaste käsitöö- ja kodundusklassid.

29. mail 2002 otsustas Halinga Vallavolikogu nimetada Pärnu-Jaagupi Keskkooli **Pärnu-Jaagupi Gümnaasiumiks**.

1. septembrist 2016 on kooli nimi **Pärnu-Jaagupi Põhikool**.

Koolil on oma muuseum: Pärnu-Jaagupi koolimuuseum.

## Kooli juhid ja direktorid

* Jakob Friedrich Johannson – kihelkonnakooli juhataja 1841–1880
* Hans Kotkas – kihelkonnakooli juhataja 1900–1905
* August Hansschmidt – kihelkonnakooli juhataja 1905
* August Univer – kihelkonnakooli juhataja 1905–1916
* August Raud – kihelkonnakooli juhataja 1916–1917
* Mart Tuisk – kihelkonnakooli juhataja 1917–1918
* August Laur – 6-klassilise algkooli juhataja 1918–1944
* Linda Virkus – mittetäieliku keskkooli direktor 1944–1951
* Juta Kubja – keskkooli direktor 1951–1960
* Endel Kärner – keskkooli direktor 1960–1973
* Jaan Roosileht – keskkooli direktor 1973–1991
* Alar Amor – keskkooli direktor 1991–1997
* Meelis Välis – keskkooli direktor 1998–1999
* Peeter Orav – gümnaasiumi direktor 2000–2002
* Diana Beltadze – gümnaasiumi direktor 2003–2008
* Lembit Rebane – gümnaasiumi direktor 2008–2014
* Katrin Kohjus – põhikooli direktor alates 2014

## Viited

## Välislingid
*Pärnu-Jaagupi Põhikooli koduleht
Lea Viires

**Lea Viires** (2. mai 1934 – 1. mai 2023) oli eesti psühholoog.

Ta oli Vanurite Eneseabi- ja Nõustamisühingu juhatuse liige. Ta on olnud sotsiaalministeeriumi eakate poliitika komisjoni liige.

## Tunnustus
*2009 Eesti Punase Risti IV klassi teenetemärk

## Viited